lflage/wiki-talks huggingface dataset:
Sgwrs:Astudiaethau cudd-wybodaeth

message: Oes angen yr erthygl ar-wahân i'r brif erthygl (cudd-wybodaeth)? Os dych chi'n mynd i'r erthygl en (:en:Intelligence (information gathering)) a chwilio am Intellegeince studies, fe gewch eich ailgyfeirio at y prif erthygl, sef yr uchod. Beth am drosglwyddo'r wybodaeth i'n prif erthygl ni, a rhoi adran iddi? -- Xxglennxx ★sgwrscyfraniadau★ 15:15, 29 Mehefin 2010 (UTC)
replies: text: Fe wnes i greu'r ddwy erthygl gan fod gen i ddiddordeb yn y pwnc (yn wir dwi'n ei astudio ym mhrifysgol!). Nid yw'r erthygl Saesneg ar gudd-wybodaeth yn gwneud llawer o ymdrech i wahaniaethu rhwng cudd-wybodaeth fel y ceir ei hymarfer a chudd-wybodaeth fel y ceir ei hastudio (er bod intelligence studies yn ailgyfeirio ati, nid yw'r term yn ymddangos unrhywle o fewn yr erthygl). Dwi'n sylweddoli bod y ddwy erthygl Gymraeg rhwyfaint yn brin ar hyn o bryd, ond dwi'n bwriadu eu hehangu yn fuan (wedi bod yn eitha' brysur yn ddiweddar ond dwi'n anelu at gyfrannu'n fwy i'r wici dros yr haf). —Adda'r Yw (sgwrs · cyfraniadau) 23:54, 29 Mehefin 2010 (UTC)
replies: text: :Minnau hefyd - dwi newydd orffen fy ngradd mewn cyfrifiadureg fforensig yn y Brifysgol (wel, wedi dweud hynny, rhaid imi ailsefyll dau arholiad!!!!!). Beth wyt ti'n ei astudio 'te, ti ddim yn meindio fy ngofyn. Iawn, bydda i'n dy ad iddi te :) -- Xxglennxx ★sgwrscyfraniadau★ 01:18, 30 Mehefin 2010 (UTC)
replies: text: ::Dwi'n astudio astudiaethau cudd-wybodaeth (ynghyd â gwleidyddiaeth ryngwladol)! —Adda'r Yw (sgwrs · cyfraniadau) 02:06, 30 Mehefin 2010 (UTC)
thread_title:  Oes angen yr erthygl ar-wahân?
Sgwrs:Niwclews Atomig

message: Mae gennym ni Niwclews atomig yn barod. Hoffet ti gyfuno'r ddau destun yn yr erthygl Niwclews atomig ac wedyn ailgyfeirio hyn, Llywelyn? (Does dim angen y briflythyren - roeddwn i ar fin symud hyn pan ges i'r rhybudd fod yr erthygl arall yma yn barod...) Anatiomaros 22:59, 30 Mehefin 2010 (UTC)
thread_title: Cnewyllyn dwy erthygl
Sgwrs:The Twilight Saga

message: The Twilight Saga yw enw'r gyfres. Dydym ni ddim yn cyfieithu enwau ffilmiau, llyfrau ayyb oni bai eu bod wedi'u cyfieithu i'r Gymraeg yn y le cyntaf. Felly The Twilight Saga dylai enw'r erthygl fod, nid "Y Saga Twilight". Anatiomaros 14:46, 2 Gorffennaf 2010 (UTC)
thread_title: Cyfieithu
Sgwrs:Yr Ods

message: Gan fod yr erthygl yma wedi denu cymaint o olygiadau rwts gan gyfranwyr IP () dwi'n cynnig ein bod yn ei diogelu os digwyddith eto fel mai cyfranwyr gyda chyfrif yn unig gall ei golygu. Anatiomaros 22:01, 3 Gorffennaf 2010 (UTC)
thread_title: Fandaliaeth a lol
Sgwrs Wicipedia:Eich erthygl gyntaf

message: Dau gwestiwn ynglŷn â'r datganiad hwn: "Mae'n rhaid ichi gofrestru cyn creu erthygl newydd. Gall defnyddwyr anghofrestredig (anhysbys) holi am erthyglau newydd yn yr adran Erthyglau i'w Creu" (cyfieithwyd o 'en'):
*Ers pryd mai hyn yn bolisi ar y Wici S.? Dwi ddim yn cofio clywed amdano o'r blaen a dwi wedi gweld nifer o erthyglau ar 'en' sydd wedi cael eu creu yn wreiddiol gan gyfranwyr IP (yn y gorffennol, o leia - dwi ddim yno yn aml rwan).
*Oes gennym ni bolisi tebyg? Unwaith eto dwi ddim yn cofio gweld un. Er ei bod yn ddymunol fod rhywun yn creu cyfrif yn gyntaf, dwi'n meddwl nad yw'r rheol ?newydd ar 'en' yn gwneud synnwyr yma gan fod gwir angen erthyglau arnom ni. Os ydy rhywun eisiau aros yn anhysbys (mewn gwirionedd mae nhw'n llai anhysbys gyda'u cyfeiriad IP yn dangos, ond ta waeth!) mae i fyny iddyn nhw, er y buasai'n braf cael nhw'n aelodau llawn o'r gymuned, fel petai. Dwi ddim eisiau i ni wneud unrhyw beth sy'n mynd i atal pobl rhag cyfrannu. Os rwts a geir mae'n ddigon hawdd dileu hynny a/neu blocio'r IP, ond beth os ydy rhywun heb gyfrif yn troi i fyny ac yn creu erthygl dda? Does posibl y byddem yn ei dileu am fod hynny yn erbyn y rheolau?
Credaf fod hyn yn rhywbeth i'w drafod. Dwi'n awgrymu newid "Mae'n rhaid ichi gofrestru cyn creu erthygl newydd" i "Awgrymwn eich bod yn cofrestru [angen dolen yma] cyn creu erthygl newydd." Anatiomaros 22:45, 4 Gorffennaf 2010 (UTC)
replies: text: Dwi'n cytuno'n llwyr. Glanhawr 22:57, 4 Gorffennaf 2010 (UTC)
replies: text: :A finnau. Creais yr erthygl gan drosglwyddo cynnwys o en, ac dwi'n cytuno - dwi wedi gweld pobl anhysbys creu erthyglau yno hefyd, yn ogystal a fan hyn. Dwi'n hoff o dy awgrymiad, Anatiomaros, a dyn ni'n gallu defnyddio cod o Nodyn:Croeso i gael [y ddolen] os angen. -- Xxglennxx ★sgwrscyfraniadau★ 23:57, 4 Gorffennaf 2010 (UTC)
replies: text: :: Cytuno. Porius1 06:10, 5 Gorffennaf 2010 (UTC)
replies: text: :::Gan fod cytundeb, mae'n ymddangos, dwi wedi newid y testun i "Awgrymwn eich bod yn cofrestru". Anatiomaros 15:06, 5 Gorffennaf 2010 (UTC)
thread_title: Cofrestru
Sgwrs:Gradd baglor

message: Oes angen treiglad i "baglor" gan fod "gradd" yn fenywaidd? "Gradd faglor" felly? -- Xxglennxx ★sgwrscyfraniadau★ 15:00, 6 Gorffennaf 2010 (UTC)
replies: text: Nag oes. Dydy 'baglor' ddim yn ansoddair ar yr enw 'gradd' am fod 'gradd' yn perthyn yn ramadegol i 'baglor' (h.y. Bachelor's degree). Yn yr un modd ceir 'gradd Meistr' a byth 'gradd Feistr. Wedi dweud hynny, credaf mae arferol yw sgwennu 'gradd Baglor' yn lle 'gradd baglor' (cf. ). Anatiomaros 22:28, 6 Gorffennaf 2010 (UTC)
replies: text: :Iawn. Diolch am egluro. -- Xxglennxx ★sgwrscyfraniadau★ 00:38, 7 Gorffennaf 2010 (UTC)
replies: text: ::Meddwl amdano fel dau enw, gyda 'y' yn y canol wedi mynd ar goll: gradd y Baglor.  Llywelyn2000 04:18, 7 Gorffennaf 2010 (UTC)
replies: text: ::: :D Diolch. Doeddwn i ddim yn meddwl yn iawn - anghofiais am y rheol "'s" yn Saesneg yn cyfeirio i "y" yn Gymraeg, ac weithiau sdim angen fe :) -- Xxglennxx ★sgwrscyfraniadau★ 13:27, 7 Gorffennaf 2010 (UTC)
thread_title:  Enw'r erthygl
Sgwrs:Egni cinetig

message: Roeddwn i'n meddwl mai erthygl oedd hyn pan ailgyfeirias 'Egni Cinetig' iddo, ond am ryw reswm mae'n ailgyfeiriad i egni (sy'n cynnwys y ddolen 'egni cinetig'!!!). Bydd angen creu erthygl yma rywbryd (paid â gofyn i fi - dwi'n gwybod be ydy o ond dwi ddim yn ffisegydd!). Anatiomaros 15:15, 7 Gorffennaf 2010 (UTC)
thread_title: Angen erthygl
Sgwrs:Pŵer

message: "Electronic power" (pŵer electronig) yw'r erthygl cysylltu en. Wrth deipio "power" i mewn i en, fe gawn dudalen gwahaniaethu. Ddylwn wneud yr un, sef creu tudalen gwahaniaethu o'r tudalen 'ma, a chreu erthygl newydd dan yr enw "Pŵer electronig"? -- Xxglennxx ★sgwrscyfraniadau★ 15:25, 8 Gorffennaf 2010 (UTC)
replies: text: Dwi'n cytuno. Ceir sawl math o bŵer, fel rwyt ti'n deud. Symud hyn i Pŵer trydan/trydanol (termau!) a throi'r ailgyfeiriad yn dudalen gwahaniaethu. Ond dwi ddim yn siwr am y term cywir am hyn. Anatiomaros 18:26, 8 Gorffennaf 2010 (UTC)
replies: text: :Beth am "Pŵer trydan" fel yr enw en? Ni fydda i'n awgrymu defnyddio "Pŵer trydanol" oherwydd "electrical" yw ystyr go iawn am "trydanol"? Oes oedd enw'r erthygl yn "Electrical power / Pŵer trydanol" wedyn iawn . . . . . -- Xxglennxx ★sgwrscyfraniadau★ 21:03, 8 Gorffennaf 2010 (UTC)
replies: text: ::Pŵer trydan amdani felly. Dwi'n drysu weithiau rhwng 'pŵer' ac 'ynni' ond mae cyfeiriad at ynni trydan yn yr erthygl felly dwi'n derbyn mai am y ffordd mae ynni trydan yn cael ei drosgwlyddo a'i ddefnyddio mae hyn? Gwell aros i gael barn eraill efallai, ond mae'n swnio'n iawn i mi. Anatiomaros 21:13, 8 Gorffennaf 2010 (UTC)
replies: text: :::Cytuno. Llywelyn2000 21:19, 8 Gorffennaf 2010 (UTC)
replies: text: ::::Cytuno. Ac mae'n dda i glywed bod pobl iaith gyntaf hefyd yn drygu gyda geiriau weithiau, hehe! Beth am inni aros nes Ysgol Dinas Bran ddweud ei dweud, gan mai hi a greodd yr erthygl yn y lle gwreiddiol. Ydy rhywun am osod sylw ar ei thudalen sgwrs? -- Xxglennxx ★sgwrscyfraniadau★ 21:24, 8 Gorffennaf 2010 (UTC)

text: Syniad da. Does dim brys beth bynnag. Ac ie, dwi'n drysu yn Saesneg hefyd (power/energy) fel mae llawer o bobl. Anatiomaros 21:28, 8 Gorffennaf 2010 (UTC)
replies: text: :::::Diolch. Os ydy gwres canol yn gywir, ac y mae, yna mae pwer trydan yn gywir hy pwer (sy'n dod o / drwy drydan. (Ond fedra i ddim mo'i ffindia yn un o lyfrau CBAC!  Ysgol Dinas Bran 12:00, 9 Gorffennaf 2010 (UTC)
thread_title:  Enw'r erthygl
Sgwrs:Catrin o Ferain

message: "Mam Cymru" neu "Mam Gymru"? -- Jac-y-do 16:23, 8 Gorffennaf 2010 (UTC)
replies: text: Mam Cymru. Dyw 'Cymru' ddim yn ansoddair ar yr enw 'mam' am fod 'Cymru' yn perthyn yn ramadegol i 'mam'. Yn Saesneg, byddwn yn dweud "The Mother of Wales" neu "Wales' Mother," sydd fel arfer yn dynodi'r cyflwr meddiannu (dwi'n meddwl!). -- Xxglennxx ★sgwrscyfraniadau★ 17:07, 8 Gorffennaf 2010 (UTC)
replies: text: :Rwyt ti yn llygad dy le. Anatiomaros 18:11, 8 Gorffennaf 2010 (UTC)
replies: text: ::Onid "Cain ei llun, cannwyll Wynedd" a ddylai fod yma? Mae'n hen drawiad beth bynnag! Eisingrug 17:02, 14 Gorffennaf 2010 (UTC)
replies: text: :::Eisingrug: dau gwestiwn bychan. Yn gyntaf, pa ffynhonnell sydd gen ti fod "Cain ei llun, cannwyll Wynedd" yn hen drawiad? Yn ail, os ydy "Cain ei llun, cannwyll Gwynedd" yn anghywir yna pam na wnei di ei gywiro?  Llywelyn2000 20:54, 14 Gorffennaf 2010 (UTC)
replies: text: ::::Y gynghanedd, wrth reswm, sy'n awgrymu camgymeriad. Dydw i ddim yn siwr os oes gen i gopi o'r gerdd, ond ni all fod yn gynghanedd lusg ychwaith gan mai ail linell cwpled o gywydd ydyw. Gofyn barn rhywun uwch ei awdurdod ydw i.

text: ::::O ran "hen drawiad" - rwy'n cyfeirio at y ffaith bod yr union linell yn ymddangos ym "Marwnad Lleucu Llwyd". Dim byd mawr. Eisingrug 21:36, 14 Gorffennaf 2010 (UTC)
replies: text: :::::Wps! Cywirwyd ar ôl chwilio ymhob man amdano! Rwyt ti'n iawn am yr 'hen drawiad' hefyd, Eisingrug - roedd yr hen feirdd yn tynnu ar fformiwlau stoc y Traddodiad Barddol, wrth gwrs. Anatiomaros 21:51, 14 Gorffennaf 2010 (UTC)
replies: text: ::::::Diolch, Anatiomaros. Dwi'n ymddiheuro os ymddengys mai'r cwbl dwi'n ei wneud yw tynnu sylw at gamgymeriadau - dwi'n bwriadu gwerthredu'n fwy cadarnhaol yn y man! Trio cywiro mân lithriadau anochel yn y gwaith gwych sy'n bodoli eisoes ydw i; nid codi cwenc. Eisingrug 22:05, 14 Gorffennaf 2010 (UTC)
replies: text: :::::::Croeso! Paid â bod yn swil os wyt ti'n meddwl fod angen cywiro rhywbeth (mae'n dda cael ffynhonnell os oes perygl bydd y newid yn ddadleuol, wrth gwrs) neu'n teimlo fel ehangu'r erthyglau - neu greu rhai newydd, hyd yn oed. A diolch am dy gyfraniadau. Mae "mân lithriadau" yn anorfod braidd ar hyn o bryd am fod cymaint o waith i'w wneud a dim digon o amser i wneud popeth. Ond o leia rydym ni wedi gosod y seiliau: mater o wella erthyglau a llenwi'r bylchau ydy hi rwan (mae rhai o'r bylchau hynny'n anferth, ond ta waeth...). Anatiomaros 23:12, 14 Gorffennaf 2010 (UTC)
replies: text: ::::::::Diolch. Llywelyn2000 05:23, 15 Gorffennaf 2010 (UTC)
thread_title: Untitled
Sgwrs:Llanafan Fawr

message: Ai "Tafarn y Llew Goch" ydy enw'r dafarn? Dydw i ddim yn amau neb, wrth gwrs, ond mae'n beth od i drin "llew" fel enw benywaidd gan ei fod mor bendant wrywaidd! Os mai camgymeriad sydd wedi gwreiddio dros y canrifoedd ydyw, does dim problem. Eisingrug 23:24, 9 Gorffennaf 2010 (UTC)
replies: text: Rwyt ti yn llygad dy le, wrth gwrs (oni bai fod y dafarn ei hun yn 'goch'!). Anatiomaros 23:34, 9 Gorffennaf 2010 (UTC)

text: ON Digon hawdd ei newid os ydy'n amrywiad llafar lleol ond bydd angen ffynhonnell. Anatiomaros 23:37, 9 Gorffennaf 2010 (UTC)
replies: text: :Dwi 'di trio mynd ar "Google StreetView" ond wela' i ddim Cymraeg yn unlle. Mae'n deg cymryd yn ganiataol mai "Coch" sy'n gywir yn fy marn i. Eisingrug 23:49, 9 Gorffennaf 2010 (UTC)
thread_title: Untitled
Sgwrs:Ynni adnewyddadwy

message: Mae rhai ffeithiau anghywir yn y paragraff am "Ynni Atomig". Nid oes a wnelo "fusion" na "fission" ddim oll ag electronau - prosesau yn ymwneud â'r niwclews ydynt (sef gwahaniaeth sylfaenol rhwng Ffiseg a Chemeg). Mae'r erthygl benodol ei hun yn ffeithiol gywir, er bod llai o wybodaeth ynddi. Eisingrug 12:43, 10 Gorffennaf 2010 (UTC)
replies: text: Rwyt ti'n iawn. A'r cwestiwn ddylid ei ofyn yma ydy i ba raddau mae'r ddwy broses yn adnewyddadwy.  Llywelyn2000 14:14, 10 Gorffennaf 2010 (UTC)
replies: text: :Diolch am dy ymateb. Mae uniad niwclear yn adnewyddadwy mewn theori gan fod hydrogen, i bob pwrpas, yn elfen ddi-ben-draw. Serch hynny, ar hyn o bryd, mae'r broses o gyrraedd y tymereddau mewn Tokamak yn defnyddio mwy o egni na'r allbwn!
O ran ymholltiad, ail-eirio paragraff a fodolasai am y pwnc 'wnes i, gan ehangu arno fymryn, felly credaf ei bod yn deg gofyn y cwestiwn a yw'n ddull cynaliadwy. Yn fy marn bersonol i, mae'n ddull anadnewyddadwy, ond mater o farn ydyw mewn gwirionedd gan ei fod yn bwnc dadleuol ac amwys dros ben. Eisingrug 14:21, 10 Gorffennaf 2010 (UTC)

message: [Copïwyd o'r hen dudalen ailgyfeirio Egni adnewyddadwy a drowyd yn erthygl yn lle symud hyn]
Llywelyn, beth bynnag ydy'r ddadl rhwng defnyddio egni neu ynni, nid dyma'r ffordd i newid enw erthygl. Trwy gopïo'r testun i'r dudalen yma, nad oedd ond yn dudalen ailgyfeirio cyn hynny, collir holl hanes testunol yr erthygl. Er mwyn cadw'r hanes hwnnw, sy'n hanfodol, a lle bo ailgyfeiriad yn rhwystro'r symud, fel yn yr achos yma, y peth arferol i'w wneud ydy dileu'r ailgyfeiriad anghyfleus (sef hyn) ac wedyn symud yr erthygl dan sylw (sef Ynni adnewyddadwy) i'r enw newydd (Egni adnewyddadwy). Fel yna cedwir manylion hanes y testun gwreiddiol yn ddiogel. Os ydy'r testun sydd yma rwan yn wahanol i'r hen un dwi'n awgrymu ei gopïo i'r hen erthygl - h.y. adfer honno gyda dy newidiadau i'r testun, gwagio y dudalen yma a'i dileu. Wedyn symud y dudalen gwreiddiol. Dyna'r ffordd arferol ar bob argraffiad wicipedia; dydym ni byth yn copïo testun i le newydd (neu dudalen ailgyfeirio). (Mae'r opsiwn i ddileu tudalen sy'n bodoli eisoes er mwyn symud tudalen i enw newydd yn cael ei gynnig wrth geisio gwneud hynny - a dyna'r ffordd hawsaf - ond mae'n rhy hwyr yn yr achos yma gan dy fod wedi newid y testun ar ôl ei gopïo.) Anatiomaros 23:00, 10 Gorffennaf 2010 (UTC)
thread_title: Y ffordd i newid enw erthygl
Sgwrs:Egni adnewyddadwy

message: Llywelyn, beth bynnag ydy'r ddadl rhwng defnyddio egni neu ynni, nid dyma'r ffordd i newid enw erthygl. Trwy gopïo'r testun i'r dudalen yma, nad oedd ond yn dudalen ailgyfeirio cyn hynny, collir holl hanes testunol yr erthygl. Er mwyn cadw'r hanes hwnnw, sy'n hanfodol, a lle bo ailgyfeiriad yn rhwystro'r symud, fel yn yr achos yma, y peth arferol i'w wneud ydy dileu'r ailgyfeiriad anghyfleus (sef hyn) ac wedyn symud yr erthygl dan sylw (sef Ynni adnewyddadwy) i'r enw newydd (Egni adnewyddadwy). Fel yna cedwir manylion hanes y testun gwreiddiol yn ddiogel. Os ydy'r testun sydd yma rwan yn wahanol i'r hen un dwi'n awgrymu ei gopïo i'r hen erthygl - h.y. adfer honno gyda dy newidiadau i'r testun, gwagio y dudalen yma a'i dileu. Wedyn symud y dudalen gwreiddiol. Dyna'r ffordd arferol ar bob argraffiad wicipedia; dydym ni byth yn copïo testun i le newydd (neu dudalen ailgyfeirio). (Mae'r opsiwn i ddileu tudalen sy'n bodoli eisoes er mwyn symud tudalen i enw newydd yn cael ei gynnig wrth geisio gwneud hynny - a dyna'r ffordd hawsaf - ond mae'n rhy hwyr yn yr achos yma gan dy fod wedi newid y testun ar ôl ei gopïo.) Anatiomaros 22:57, 10 Gorffennaf 2010 (UTC)
replies: text: Digon teg. Mae wedi'i wneud... a diolch.  Llywelyn2000 23:14, 10 Gorffennaf 2010 (UTC)
replies: text: :Diolch i ti hefyd am wneud hynny! Anatiomaros 23:22, 10 Gorffennaf 2010 (UTC)
thread_title: Y ffordd i newid enw erthygl
Sgwrs:Ffredrig II, brenin Prwsia

message: GyA: Ffredrig Fawr. Sanddef 06:31, 11 Gorffennaf 2010 (UTC)
replies: text: Ia, rhyw led-Gymreigiad digon od yw 'Ffrederic'. Gellir ailgyfeirio Ffredrig Fawr i Ffredrig II, brenin Prwsia. Anatiomaros 22:40, 11 Gorffennaf 2010 (UTC)
replies: text: :Wedi symud (hen bryd!). —Adam (sgwrs • cyfraniadau) 03:59, 5 Mai 2012 (UTC)
thread_title:  Enw
Sgwrs:Saameg Gogleddol

message: Dau bwynt:
replies: text: Pam gael dwy 'a'?

text: Pam 'gogleddol'? Byddai 'Sameg y Gogledd' yn fwy naturiol (cf. y Ffrangeg 'Same du Nord').
Nodaf hyn wrth basio - mae'n hwyr eto! Anatiomaros 23:15, 12 Gorffennaf 2010 (UTC)

text: Cytuno. Newid enw'r erthygl i'th gynnig di fyddai'n orau, Anatiomaros. -- Xxglennxx ★sgwrscyfraniadau★ 14:11, 13 Gorffennaf 2010 (UTC)
replies: text: :Mae Lingua Món yn cynnig Sami (adnabyddir hefyd fel Lapeg). Ond Sami yw enw'r bobl hefyd ac yn fy marn i mae Sameg (Sami>Sam + -eg) yn gwneud synnwyr. Ond does gen i ddim ffynhonnell, wrth gwrs. Yn sicr mae "Saameg" yn hurt ac mae angen ei newid, ond gan nad oes brys arbennig dwi'n meddwl dylem aros i weld os oes gan rywun arall awgrym. Anatiomaros 15:19, 13 Gorffennaf 2010 (UTC)
thread_title: Yr enw
Sgwrs:Elfen grŵp 3

message: W drap! Pam nad ydy'r tabl ddim wedi ffurfio'n gywir - Llywelyn2000 neu Glenn? Ymdrechais ymdrech deg!  Ysgol Dinas Bran 07:16, 14 Gorffennaf 2010 (UTC)
replies: text: Mae cymorth gennyf ichi yma. -- Xxglennxx (sgw. • cyf.) 23:42, 17 Gorffennaf 2010 (UTC)
thread_title:  Tabl
Sgwrs:Pont-hir

message: 'Pont-hir' yw'r ffurf a geir ar wefan 'Enwau Cymru'. Mae hynny'n gwneud synnwyr gan fod th yn llythyren yn y Gymraeg. Symud? Anatiomaros 22:40, 15 Gorffennaf 2010 (UTC)
thread_title: Enw
Sgwrs:Cylch yr Arctig

message: Mae Cysgeir yn cynnig Cylch y Gogledd a y Cylch Arctig. Oes angen trafod hwn neu ydw i'n bod yn ffwdanus?! -- Xxglennxx ★sgwrscyfraniadau★ 07:01, 16 Gorffennaf 2010 (UTC)
thread_title:  Enw
Sgwrs:Hen enwau Cymraeg am yr elfennau

message: Dwi ddim yn siwr fod hyn yn gwneud llawer o synnwyr fel y mae ar hyn o bryd. Y bennod ar gyfer ail golofn y tabl yw "Hen enw [o'r Chambers]". Dwi'n derbyn mai at y geiriadur Saesneg Chambers Dictionary y mae hynny'n cyfeirio, ond go brin fod y geiriadur hwnnw yn cynnwys enwau Cymraeg, hen neu'n ddiweddar? Yn ail, pa mor "hen" ydy'r mwyafrif o'r geiriau hyn mewn gwirionedd? Mae'r un cyntaf, "ulai", yn un o'r miloedd o eiriau a fathwyd gan William Owen Pughe ar ddechrau'r 19eg ganrif, er enghraifft. Mae rhai o'r geiriau hynny wedi hen ennill eu plwyf, e.e. 'cylchgrawn', ond cael eu hanwybyddu ar unwaith bron fu tynged y rhan fwyaf ohonynt (gweler geiriadur anhygoel Pughe druan!). Dwi'n awgrymu gwahaniaethu rhwng enwau gwirioneddol hynafol ac o dras anrhydeddus, e.e. 'arian byw', a geiriau bath byrhoedlog fel rhai Pughe. Dylem nodi'r enghreifftiau cynharaf a rhoi ffynhonnell. Buaswn yn awgrymu rhoi geiriau Pughe a'u tebyg yn y drydedd golofn. Ydy hynny'n gwneud synnwyr? Anatiomaros 20:59, 16 Gorffennaf 2010 (UTC)
ON Mae'r "enwau newydd" yn cynnwys 'haearn', gyda 'haiarn' yn cael ei nodi fel yr "hen enw". Mater o orgraff yn unig ydy hynny : wrth reswm mae'r gair 'haearn' yn un o'r rhai hynaf yn y Gymraeg! Anatiomaros 21:05, 16 Gorffennaf 2010 (UTC)
replies: text: Ydy'r erthygl ar ei hyn yn haeddu lle ar Wicipedia? Efallai gallem ni ei chynnwys yn Tabl cyfnodol? (Dwi ddim wedi darllen yr holl dabl, felly nad wy'n siŵr os mai elfennau fel y maent yn y tabl cyfnodol ydynt, ond efallai bod 'na le arall i'w chynnwys?) -- Xxglennxx ★sgwrscyfraniadau★ 21:28, 16 Gorffennaf 2010 (UTC)
replies: text: :Dwi ddim yn siwr beth i'w wneud efo fo. Mae'n dipyn o smonach (a be ydy ystyr y ddwy seren ** ar ôl rhai geiriau yn y golofn olaf i fod?). Anatiomaros 21:43, 16 Gorffennaf 2010 (UTC)
replies: text: ::Yn union. Dwn i'm beth yw ystyr y sêr ychwaith! Gan fod nhw yn elfennau, beth am drosglwyddo'r tabl cyfredol i adran yn Tabl cyfnodol? Mae grid gwell yn rhywle hefyd! -- Xxglennxx ★sgwrscyfraniadau★ 21:57, 16 Gorffennaf 2010 (UTC)
replies: text: :::Syniad da. Does dim brys arbennig, mae'n debyg. Fel dwi'n deud uchod, dwi'n meddwl ei bod yn bwysig gwahaniaethu rhwng yr ychydig enwau gwirioneddol hynafol a'r geiriau "hen" a fathwyd yn y 19eg ganrif ac a ddefnyddwyd (neu anwybyddwyd!) gan rai am gyfnod. Efallai cawn farn cyfranwyr eraill yn y maes, fel Llywelyn ac Ysgol Dinas Brân? Anatiomaros 22:20, 16 Gorffennaf 2010 (UTC)
replies: text: ::::Na, sdim. Arhosem am ychydig i weld y consensws, ond yn y cyfamser, gadawaf neges fer ar dudalen sgwrs y ddau :) -- Xxglennxx ★sgwrscyfraniadau★ 22:44, 16 Gorffennaf 2010 (UTC)
replies: text: :::::Dim probs. Llywelyn2000 22:50, 17 Gorffennaf 2010 (UTC)
thread_title: "Hen enwau"
Sgwrs:Cyfeiriadedd rhywiol

message: O'n i'n meddwl mai "tueddfryd rhywiol" yw "sexual orientation" yn Gymraeg? -- Xxglennxx (sgw. • cyf.) 00:15, 18 Gorffennaf 2010 (UTC)
replies: text: Mae 'tueddfryd' yn iawn a dyna buaswn i'n ddefnyddio hefyd, ond ymddengys mai 'cyfeiriadedd rhywiol' yw'r term a ddefnyddir heddiw (e.e. , , ). Gellid dadlau mai "inclination" yn hytrach nag "orientation" yw prif ystyr 'tueddfryd', ond dwi'n amau fod hyn yn enghraifft arall o ddefnyddio term "technegol" newydd anghyfarwydd yn lle hen air cyfarwydd, ysywaeth... Anatiomaros 00:35, 18 Gorffennaf 2010 (UTC)
thread_title:  Enw
Sgwrs:BDSM

message: "Fe ddefnyddir y term BDSM ym mhob iaith bron." Ac eithrio'r Wicipedia Ffrangeg (wrth gwrs!), lle ceir y teitl cofiadwy "Bondage et discipline, domination et soumission et sado-masochisme" (c'est à dire, BDSM...!). Anatiomaros 00:45, 18 Gorffennaf 2010 (UTC)
replies: text: Bathiad y Marquis de Sade, mae'n siwr!  Llywelyn2000 06:25, 18 Gorffennaf 2010 (UTC)
thread_title: BDSM

message: Ai dyma'r erthygl "gywir" am gynnwys yr adran 'na, gan fod yr erthygl ei hun yn canolbwyntio ar "ryw"? -- Xxglennxx (sgw. • cyf.) 18:51, 18 Gorffennaf 2010 (UTC)
replies: text: Mae allan o le yma, yn sicr. Does gennym ni ddim erthygl ar 'cosb gorfforol' eto. Anatiomaros 19:26, 18 Gorffennaf 2010 (UTC)
replies: text: :Wyt ti am ei chreu, ac wedyn trosglwyddo'r wybodaeth? -- Xxglennxx (sgw. • cyf.) 20:25, 18 Gorffennaf 2010 (UTC)
replies: text: ::Dim heno : roeddwn i'n bwriadu gwneud pethau eraill (ysgafnach!) heno ac mae'r testun yn un difrifol - a chymhleth hefyd - i fod yn sgwennu amdano ar nos Sul dawel. Beth am guddio'r testun am rwan? Anatiomaros 20:35, 18 Gorffennaf 2010 (UTC)
thread_title:  Chwip-din go iawn
Sgwrs:Calsugno

message: Ble mae cael gafael ar BDSM. Wedi weld o bore ma, methu cal o rwan. ma isio ffindio fo efo Categori Cyfeiriadedd rhywiol a chymdeithas. diolch am beidio bod yn gul!!! 
replies: text: Dylai'r dudalen ymddangos os yw BDSM yn cael ei deipio yn y blwch chwilio. Pwyll 17:45, 18 Gorffennaf 2010 (UTC)
thread_title:  BDSM 

message: Mae cyfeiriad IP rhywun wedi ychwanegu "soixante neuf". A ddylai hyn aros fel ag y mae neu a fyddai "chwech deg naw" yn fwy addas? Pwyll 17:42, 18 Gorffennaf 2010 (UTC)
replies: text: Ahhh! Dyna beth mae e'n golygu - 69! Ar 'en', mae'n :en:69 (sex position), ac dwi'n meddwl fe ddylen ni ddilyn yr un drefn, gan fod 69 yn rhif yn gyntaf oll ac anad dim! Beth am 69 (rhyw)? -- Xxglennxx (sgw. • cyf.) 18:46, 18 Gorffennaf 2010 (UTC)
replies: text: :Ia, mewn ffordd does dim angen cyfieithiad achos mae'r rhifau eu hunain - sef 69 - yn darlunio'r cyfan ac yn symbol o'r peth. Dydy "chwe deg naw" ddim yn cyfleu'r un peth yn Gymraeg, rhywsut. Gan fod y term yn tarddu o'r Ffrangeg dwi'n meddwl fod cyfeirio at soixante-neuf fel y term gwreiddiol yn ddigon teg yn enwedig am ei fod yn air "rhyngwladol" am yr ystum hefyd. Anatiomaros 19:22, 18 Gorffennaf 2010 (UTC)
thread_title:  Gweler hefyd

message: Mae rhywbeth yn anghywir yn yr enw "calsugnu". Calsygnu efo y fasech chi'n ei ddisgwyl; neu calsugno. Llywelyn2000 22:08, 18 Gorffennaf 2010 (UTC)
replies: text: Dwi o blaid Calsugno, neu beth am "Fellatio"? Mae llawer o wicis eraill yn defnyddio'r gair. -- Xxglennxx (sgw. • cyf.) 22:16, 18 Gorffennaf 2010 (UTC)
thread_title: Enw
Sgwrs:The Pebble and the Penguin

message: Gan fod y Fandal Disney wedi bod yn golygu'r erthygl Saesneg gyda'r un cyfeiriad IP does dim sicrwydd fod y wybodaeth a geir yma yn ddilys. Dwi diogelu'r erthygl yn rhannol am 6 mis. Anatiomaros 20:18, 18 Gorffennaf 2010 (UTC)
replies: text: Yn yr lleisiau adran, mae'n anghofio rhestr Drake - Tim Curry. 64.134.154.100 21:01, 24 Gorffennaf 2010 (UTC)
replies: text: :(Yn ôl y Fandal Disney ei hun...) Anatiomaros 21:40, 24 Gorffennaf 2010 (UTC)
thread_title: FD eto